การประท้วงในประเทศอินโดนีเซีย สิงหาคม พ.ศ. 2568

เมื่อวันที่ 25 สิงหาคมถึงต้นเดือนกันยายน พ.ศ. 2025 เกิดการประท้วงในบางพื้นที่ของประเทศอินโดนีเซีย ซึ่งเป็นส่วนหนึ่งของการก่อความไม่สงบที่ใหญ่กว่า ซึ่งเริ่มต้นในช่วงต้น ค.ศ. 2025 เนื่องมาจากความไม่พอใจทางเศรษฐกิจและการเสนอเพิ่มเงินอุดหนุนด้านที่อยู่อาศัยสำหรับสมาชิกรัฐสภา ผู้ประท้วงในตอนแรกเรียกร้องให้สภาผู้แทนราษฎรยกเลิกโครงการเงินอุดหนุนและลงโทษสมาชิกที่กล่าวถ้อยแถลงที่ไม่เหมาะสม รวมถึงผ่านร่างรัฐบัญญัติยึดทรัพย์สินสำหรับสมาชิกสภาที่ถูกตัดสินว่ามีความผิดฐานทุจริต

ผู้ประท้วงที่นำโดยนักศึกษาได้ขยายข้อเรียกร้องของพวกเขาให้รวมถึงการปฏิรูปตำรวจแห่งชาติอินโดนีเซียอย่างเต็มรูปแบบ และให้ลิซ-ตโย ซีกิต ปราโบโว หัวหน้าตำรวจ ลาออก การประท้วงซึ่งส่วนใหญ่กระจุกตัวอยู่รอบเมืองหลวงจาการ์ตา ทวีความรุนแรงขึ้น และแพร่กระจายไปทั่วประเทศหลังการสังหารอัฟฟัน กูร์เนียวัน คนขับรถจักรยานยนต์รับจ้างที่ถูกรถยุทธวิธีของตำรวจบรีม็อบชนเสียชีวิตเมื่อวันที่ 28 สิงหาคม ระหว่างการปราบปรามการประท้วงอย่างรุนแรงในวงกว้าง อาคารของรัฐบาลหลายแห่งในหลายเมือง เช่น มากัซซาร์และซูราบายา ถูกเผา บ้านเรือนที่เกี่ยวข้องหรือเป็นของสมาชิกสภาผู้แทนราษฎรก็ถูกปล้นและขโมยทรัพย์สินเช่นกัน

 เส้นเวลา 
 25 สิงหาคม 
เมื่อวันที่ 25 สิงหาคม 2568 ที่จาการ์ตานักศึกษาจากมหาวิทยาลัยอินทรปราสตา พีจีอาร์ไอได้ออกมาประท้วงหน้าอาคารรัฐสภาแห่งอินโดนีเซียโดยเรียกร้องให้มีการยุบพรรคประชาธิปไตยอินโดนีเซีย-การต่อสู้ ณ ที่แห่งนี้ ตำรวจได้ยิงแก๊สน้ำตาใส่ผู้ประท้วงบางส่วน ส่งผลให้ผู้ประท้วงบางส่วนหลบหนีไป อย่างไรก็ตาม ผู้ประท้วงยังคงกล่าวสุนทรพจน์อย่างต่อเนื่อง ส่งผลให้การชุมนุมกลายเป็นความโกลาหล กองกำลังรักษาความปลอดภัยร่วม 1,250 นาย ได้ถูกส่งไปควบคุมการประท้วง เพื่อป้องกันเหตุปะทะกับผู้ประท้วง ตำรวจถึงกับต้องปิดถนน Jenderal Gatot Subroto ด้านหน้าอาคารรัฐสภาแห่งอินโดนีเซีย เนื่องจากการประท้วงของกลุ่มผู้ประท้วงหลายกลุ่ม

 หมายเหตุ 

 อ้างอิง 

หมวดหมู่:การประท้วงในประเทศอินโดนีเซีย พ.ศ. 2568
หมวดหมู่:โก-รนตาโล
หมวดหมู่:ปนตียานัก
หมวดหมู่:ปราโบโว ซูเบียนโต